1. Johdanto

Direktiivin 2014/40/EU, jäljempänä ’direktiivi’, 2 artiklan 28 kohdassa ’olosuhteiden merkittävän muutoksen’ määritellään tarkoittavan jonkin tuoteluokan myyntimäärien kasvua vähintään 10 prosentilla vähintään viidessä jäsenvaltiossa 5 artiklan 6 kohdan mukaisesti toimitettujen myyntitietojen perusteella tai käytön yleisyyden kasvua alle 25-vuotiaiden kuluttajaryhmässä vähintään viidellä prosenttiyksiköllä vähintään viidessä jäsenvaltiossa kunkin tuoteluokan osalta toukokuussa 2012 julkaistun erityisen Eurobarometriraportin 385 tai vastaavien käytön yleisyyttä koskevien tutkimusten perusteella. Saman kohdan mukaan olosuhteiden merkittävää muutosta ei katsota tapahtuneen, jos tuoteluokan myyntimäärä vähittäistasolla ei ylitä 2,5:tä prosenttia tupakkatuotteiden kokonaismyynnistä unionin tasolla. Direktiivin 7 artiklan 12 kohdassa ja 11 artiklan 6 kohdassa edellytetään, että olosuhteiden merkittävä muutos tietyn tuoteluokan osalta on vahvistettava komission kertomuksessa.

Tässä kertomuksessa annetaan tietoja markkinakehityksestä, joka on otettava huomioon arvioitaessa, onko kuumennettavien tupakkatuotteiden osalta tapahtunut olosuhteiden merkittävä muutos. Kuumennettavat tupakkatuotteet ovat uusia tupakkatuotteita, joista vapautuu kuumennettaessa käyttäjän hengitettäväksi nikotiinia ja muita kemikaaleja sisältäviä päästöjä ja jotka ovat ominaisuuksistaan riippuen direktiivin 2 artiklan 5 kohdassa tarkoitettuja savuttomia tupakkatuotteita tai direktiivin 2 artiklan 9 kohdassa tarkoitettuja poltettavaksi tarkoitettuja tupakkatuotteita. Tässä kertomuksessa esitetty analyysi perustuu EU:n yhteisen ilmoitusportaalin (EU-CEG) kautta direktiivin 5 artiklan 6 kohdan mukaisesti toimitettuihin tietoihin, direktiivin 15 artiklan nojalla perustetusta tupakkatuotteiden jäljitettävyyttä koskevasta EU:n järjestelmästä kerättyihin tietoihin ja ”Euromonitor International Passport Tobacco 2021” -tietoaineistoon. Viimeksi mainittu on kaupallinen tietoaineisto, jonka komissio hankki Euromonitor Internationalilta. Kyseinen Euromonitorin tietoaineisto ei sisällä Luxemburgin, Maltan ja Kyproksen tietoja (joiden osuus EU:n väestöstä on alle 0,5 prosenttia). Sitä käytettiin kuitenkin edustavana vertailukohtana EU:n 27 jäsenvaltion (EU27) myynnistä.

2. Olosuhteiden merkittävän muutoksen analyysi kuumennettavien tupakkatuotteiden osalta

2.1 Olosuhteiden merkittävän muutoksen ensimmäinen edellytys

Jotta olosuhteiden merkittävän muutoksen ensimmäinen edellytys täyttyy, toisen seuraavista olosuhteista on toteuduttava.

2.1.1 Käytön yleisyyden kasvu alle 25-vuotiaiden kuluttajaryhmässä vähintään viidellä prosenttiyksiköllä vähintään viidessä jäsenvaltiossa

Erityiseurobarometriä 506 koskevan raportin mukaan käytön yleisyys ei kasvanut alle 25-vuotiaiden kuluttajaryhmässä vähintään viidellä prosenttiyksiköllä vähintään viidessä jäsenvaltiossa kuumennettavien tupakkatuotteiden osalta.

2.1.2 Kyseisten tuotteiden myyntimäärien kasvu vähintään 10 prosentilla vähintään viidessä jäsenvaltiossa

Taulukossa 1, joka perustuu EU-CEG:n kautta toimitettuihin tietoihin, esitetään kuumennettavien tupakkatuotteiden vähittäismyynnin määrän kasvu vuosina 2018–2020 jäsenvaltioissa, joissa kyseisen kasvun todettiin olevan yli 10 prosenttia.

Taulukko 1: Kuumennettavien tupakkatuotteiden myyntimäärät miljoonina savukkeina (2018–2020)

Jäsenvaltio 2018

myynti–määrät 2019

myynti–määrät 2020

myynti–määrät 2019–2018

prosen–tuaalinen kasvu 2020–2019

prosen–tuaalinen kasvu 2020–2018

prosen–tuaalinen kasvu CY 44,590 96,660 147,260 117 % 52 % 230 % CZ 0,859 1 284,094 1 744,4 Yli 999 % 39 % Yli 999 % FR 36,796 78,215 186,009 113 % 138 % 406 % GR 0,007 1 159,804 1 443,958 Yli 999 % 25 % Yli 999 % HR 0,003 219,072 289,592 Yli 999 % 32 % Yli 999 % IT 0,042 3 571,016 5 819,033 Yli 999 % 63 % Yli 999 % NL 28,262 43,120 71,618 53 % 66 % 153 % PL 0,010 1 206,171 2 466,150 Yli 999 % 104 % Yli 999 % PT 338,022 637,649 944,977 89 % 48 % 180 % RO 486,239 671,053 837,587 38 % 25 % 72 % EU27 934,854 12 332,655 19 716,820 1219 % 60 % 2009 %

Lähde: EU-CEG:n kautta toimitetut tiedot

Edellä esitetyt tiedot vahvistavat näin ollen, että kuumennettavien tupakkatuotteiden vähittäismyyntimäärät kasvoivat yli 10 prosentilla yli viidessä jäsenvaltiossa määritellyn ajanjakson 2018–2020 aikana.

Tällä perusteella olosuhteiden merkittävän muutoksen ensimmäinen edellytys täyttyi kuumennettavien tupakkatuotteiden osalta.

2.2 Olosuhteiden merkittävän muutoksen toinen edellytys: kyseisten tuotteiden myyntimäärä vähittäistasolla on yli 2,5 prosenttia tupakkatuotteiden kokonaismyynnistä unionin tasolla

Kuumennettavien tupakkatuotteiden markkinaosuus vähittäistasolla laskettiin jakamalla niiden vuotuinen myyntimäärä kaikkien tupakkatuotteiden kokonaismyyntimäärällä unionin tasolla. Laskelman luotettavuus varmistettiin vaihtoehtoisten tietolähteiden avulla.

2.2.1 Kuumennettavien tupakkatuotteiden myyntimäärä vähittäistasolla